**Størri bygningar**

Set teg í samband við Sands Kommunu, um talan er um størri bygningar, so fyrireikandi fundur um byggingina kann avtalast.

Á fundinum verður avtalað, hvussu farast skal víðari fram, og hvat skjalatilfar, tekningar v.m. skal latast inn í sambandi við byggimálsviðgerðina.

**Neyðugt skjalatilfar og tekningar**

**Skjøl:**

* Umsókn ella umsóknarblað
* Avrit av skeyti við byrðum/servituttum

**Frágreiðingar:**

* Frágreiðing um nýtslu
* Statisk frágreiðing
* Brunateknisk frágreiðing (nýtsluflokkur v.m.)
* Frágreiðing um inniumhvørvið (termisk viðurskifti, luftgóðska, ljóðviðurskifti, ljósviðurskifti v.m.)
* Frágreiðing um atkomuviðurskifti

**Tekningar:**

Støðumynd í hóskandi mátistokki, t.d. 1.500 ella 1:250 sum vísa:

* atkomuviðuskifti
* frástøður til mark
* parkering
* ruskbingjur
* inrætting av arbeiðsplássi

Flatmyndir í hóskandi mátistokki, t.d. 1:100 sum vísa:

* mát
* atkomuviðurskifti
* innrætting
* brunatekningar
* rýmingarleiðir
* el-skipan
* kloakskipan
* avvatning
* luftskifti

Síðumyndir í hóskandi mátistokki, t.d. 1:100 sum vísa:

* verandi og komandi lendi við kotum
* útsjónd
* bjargingarop
* møguliga 3D myndir

Tvør- og longdarskurðir í hóskandi mátistokki, t.d. 1:50 sum vísa:

* tilfarslýsing
* hæddarmát
* planeringshædd
* brunaviðurskiftir

Sermyndir í hóskandi mátistokki, t.d. 1:10 sum vísa:

* serligar loysnir

**Broytingar í verkætlanini**

Um broytingar verða gjørdar í verkætlanini, eftir at loyvi er givið, skal kommunali byggimynduleikin hava boð um hetta, so støða kann takast til, um byggiloyvið framvegis er galdandi, ella søkjast skal av nýggjum.

**Eftirlit:**

Kommunali byggimynduleikin hevur eftirlit við , at bygt verður eftir ásetingunum, og at treytirnar verða hildnar.

Hetta eftirlit verður framt við sýni á staðnum.

**Dømi uppá sýn:**

* Innrætting av byggiplássi
* Staðseting og avseting
* Kloakk v.m.
* Endaligt byggisýn til nýtsluloyvi

**Nýtsluloyvi:**

Fyri at kunna taka bygningin í nýtslu krevst nýtsluloyvi.

Tá kommunala byggieftirlitið við sýni hevur staðfest, at bygningurin lýkur ásetingarnar, ið settar eru, kann nýtsluloyvið útskrivast.

Kommunali byggimynduleikin kann útskriva fyribilsloyvið fyri partar av bygninginum, um ikki øll byggingin er liðug